Usimamizi wa Miradi
Mwongo wa 1950 ndio unaoonyesha mwanzo wa enzi ya Usimamizi wa Miradi ya kisasa. Usimamizi wa mradi ulitambuliwa rasmi kama somo maalum linalotokana na somo la usimamizi. Katika nchi ya Marekani, kabla ya mwongo wa 1950, miradi ilikuwa ikisimamiwa kupitia mbinu ya haraka iliyoundwa mahususi kwasababu ya mradi huo iliyotumia Chati za Gantt, mbinu na zana zisizo rasmi. Wakati huo, mifano miwili ya hisabati ya kupanga miradi iliundwa. "Mbini ya Njia Muhimu" (CPM) iliundwa kama ubia kati ya Shirika la DuPont na Shirika la Remington Rand ili kusimamia miradi ya ujengaji wa viwanda. "Tathmini ya Programu na Mbinu ya Marudio" au PERT, ilitengenezwa na Booz-Allen &amp; Hamilton kama sehemu ya programu ya nyambizi na yenye misaili iitwayo Polaris ya jeshi la majini la Marekani (kwa kushirikiana na Shirika la Lockheed ); Mbinu hizi za hisabati zilienea haraka ndani ya makampuni ya kibinafsi.